Skontó

A skontó egy olyan kedvezmény, amelyre a vevő akkor jogosult, ha a számla kiegyenlítését a számlán szereplő fizetési határidő helyett sokkal hamarabb teljesíti. Ez a kedvezmény olyan iparágakban gyakori, ahol hosszabb fizetési határidők a megszokottak. A skontó megállapodás célja, hogy a vevő gyorsabb fizetésre legyen ösztönözve, ezáltal javítva az eladó pénzügyi helyzetét.

A skontó alkalmazásának feltételeit a szerződésben illik rögzíteni, amely meghatározza:

- a szokásos fizetési határidőt (például 60 nap), - a skontó lehetőségét, valamint - annak feltételeit (például ha a vevő 60 nap helyett 4 napon belül fizet, akkor 2,5% kedvezményt kap, ami azt jelenti, hogy ennyivel kevesebbet kell fizetnie).

A skontó mértéke legfeljebb 3% lehet. Magasabb kedvezmény is adható, de az már elengedett követelésnek minősülne, aminek adó vonzata van.

Fontos megjegyezni, hogy a skontó nem módosítja a számla végösszegét, így annak igénybevétele vagy mellőzése nem befolyásolja az áfa összegét. Pénzforgalmi áfa esetén pedig a skontóval csökkentett összeg kifizetésekor válik esedékessé a számla teljes áfatartalma.

Az eVIR megjegyzés template segítségével támogatja a skontót. A skontó megjegyzés algoritmus a számla rögzítésekor automatikusan rá tudja tenni megjegyzésként a skontó lehetőségére felhívó szöveget és feltünteti azt a kedvezményes összeget, ami a szintén feltüntetett határidőig fizetni lehet.

Kapcsolódó oldalak:

Megjegyzés sablon